दिल्ली-एनसीआर में गुरुवार रात से ही तेज बारिश हो रही है। दिल्ली, नोएडा, ग्रेटर नोएडा, गाजियाबाद, गुड़गांव और फरीदाबाद में बारिश के बाद सड़कों पर जलभराव के चलते लोगों को भारी परेशानी का सामना करना पड़ रहा है। कई जगहों पर लंबा जाम है। कई जगहों पर सड़कें धंस गई हैं। गाजियाबाद से वसुंधरा में वार्तालोक सोसायटी के पास सड़क धंस जाने के बाद कुछ इमारतों से लोगों को मकान खाली करने को कहा गया है। एनडीआरएफ की टीम भी यहां पहुंची है।